
Katarungan para kay Rebelyn Pitao 
at lahat ng biktima ng pasistang 
pamamaslang! 


Tanso” na si Rebelyn Pitao, anak ni Le- reaksyunaryong militar sa BHB, walang awang tina- 


oncio “Ka Parago” Pitao, pinuno ng target ng AFP ang mga sibilyan. 

1st Pulang Bagani Command ng Ba- YY o Lalo pa nito ngayong pinarurumi 
gong Hukbong Bayan (BHB) sa South- ang digmang isinusulong nito sa 
ern Mindanao Region. 5 pagtatarget ng mga kapamilya 

Pwersahang dinukot si Rebelyn. || ng mga rebolusyonaryo. 
noong gabi ng Marso 4 habang sa- Maaalala na noong Hunyo 
kay ng traysikel sa Sityo Bago 8 , 2008 ay pinatay ng mga sun- 
Aplaya, Barangay Bago Galleria, v4, dalo ng AFP ang kapatid ni 
Davao City. Natagpuan kinabu- > Ka Parago na si Danilo. Ba- 
kasan ang kanyang bangkay bng RN go pa ito, muntik ding ma- 

tapunang kanal ng irigasyon KM k death squad ng AFP ang 
sa Purok 5, Barangay San 
Isidro, Carmen, Davao del 
Norte. Bago tuluyang pa- 
tayin, siya ay iginapos, 
binusalan, ginahasa, 
pinagsasakal, pinag- 
sasaksak ng ice pick at 
labis na pinagmalupi- 
tan. 

Walang duda na ang 
pagpaslang at kalapas- l5 Ñj target ng AFP si Ka Pa- 
tanganang ginawa kay rago dahil sa sunud-su- 
Rebelyn ay bahagi ng maruming gerang isinusulong nod nitong pagkatalo sa pakikipaglaban sa Pulang Ba- 
ng Armed Forces of the Philippines (AFP) sa ilalim ng gani Command na kanyang pinamumunuan. Isinasaga- 
Oplan Bantay Laya. Dahil hindi nito mahuli-huli ang wa ng mga berdugong militar ang paniniil sa pamilya 
mga gerilya at dahil sa sunud-sunod na pagkatalo ng ni Ka Parago alinsunod sa atas ng kanilang mga naka- 


panganay na anak ng Pu- 
| lang kumander. Mahigpit 
ding minamanmanan ng 
mga ahenteng paniktik 
ng reaksyunaryong 
hukbo ang isa pang 
anak na babae at iba 
pang myembro ng pa- 
milya ni Ka Parago. 
Partikular na tina- 


JUSTICE FOR ALL VICTIMS OF 
EXTRAJUDICIAL KILLINGS ! 


Pagpaslang ka Balikatan: Salot Pakikibakang agraryo 
Mga tampok Ga 


Rebelyn, umani ng sa kabuhayan laban sa kroni ni 
sa isyung ito... pagkundena PAHINA 3 PAHINA 5 | Arroyo PAHINA 9 


tataas na upisyal at bilang bahagi 
ng desperadong kampanyang wasa- 
kin ang determinasyon niya at ng 
mga Pulang mandirigma ng BHB na 
isulong ang rebolusyong bayan. 

Kasabay na tinatarget ng pasis- 
tang hukbo ang pinaniniwalaang 
baseng masa ng 1st Pulang Bagani 
Command sa Paquibato District, 
Davao City. Ilang buwan nang na- 
kararanas ng napakatinding kalupi- 
tan ng AFP ang mga sibilyan dito. 
Di lamang iilang magsasaka ang bi- 
nugbog at naging biktima ng iba 
pang pang-aabuso sa kamay ng pa- 
sistang militar. Kamakailan lamang 
ay pinaslang ang isang lider-ma- 
sang nangunguna sa paglaban sa 
karahasang militar sa Paquibato. 

Abot-langit ang galit at pag- 
kundena ng mamamayang Pilipino 
at lahat ng rebolusyonaryong pwer- 
sa sa bansa sa karima-rimarim na 
pagpaslang kay Rebelyn. Iniatas na 
ng Partido Komunista ng Pilipinas 
sa BHB na arestuhin ang mga natu- 
koy na responsable sa pagdukot, 
paggahasa, pagtortyur at pagpatay 
sa kanya. 

Batay sa panimulang imbesti- 
gasyon, umaabot sa 11 operati- 
bang paniktik ng AFP ang sangkot 
sa pagpatay kay Rebelyn. Inipon 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


ang mga operatibang ito mula sa 
iba't ibang yunit ng AFP, patunay 
na hindi lamang inisyatiba ng mga 
lokal na pwersa ng AFP ang krimen. 
Isa itong proyektong kinoordina 
mula sa mataas na kumand ng pa- 
sistang militar. Hindi maaaring 
magmaang-maangan ang rehimeng 
Arroyo at ang AFP sa kanilang res- 
ponsibilidad sa krimeng ito. 

Sa katuus-tuusan, ang pinaka- 
responsable sa brutal na pagpatay 
kay Rebelyn ay sina Gloria Arroyo 
at kanyang mga pasistang berdugo 
sa pangunguna ni Executive Secre- 
tary Eduardo Ermita. Tahasang pag- 
mamaliit sa katalinuhan ng mama- 
mayan ang pagpipilit ng rehimen 
at ng pasistang militar nito na wa- 
la silang kinalaman sa pagpaslang 
kay Rebelyn. 

Hungkag ang palabas ng Ma- 
lacañang at ng AFP na paiimbesti- 
gahan umano ang pagpatay kay Re- 
belyn. Papaanong magiging sinsero 
ang rehimeng Arroyo na kamtin 
ang hustisya para kay Rebelyn ga- 
yong si Gloria Arroyo mismo ang 
naghawan ng daan at nang-uudyok 
na maganap ang ganitong mga kri- 
men sa takbo ng kontra-rebolusyo- 
naryong digmang kanyang isinusu- 
long? Ang kanyang pagpuri at pag- 

bibigay ng promosyon at pabuya sa 
kanyang pinakapasista at pinaka- 
berdugong mga heneral ay tahasang 
paghikayat sa AFP na isagawa ang 
gayong mga karumal-dumal na kri- 
men. 

Pinatitingkad lamang ng pag- 
kakapaslang kay Rebelyn ang di na 
mabilang na mga pasistang krimen 
ng reaksyunaryong papet na rehi- 
men laban sa mamamayang Pilipi- 
no. Tampok dito ang mga ekstrahu- 
disyal na pamamaslang at iba pang 
pandarahas sa mga sibilyang itinu- 
turing nitong mga kombatant sa 
nagaganap na gera sibil. 

Sa pagtarget nito ng mga sibil- 
yan, muling ipinakikita ng rehi- 
meng Arroyo ang sukdulang karu- 
wagan nito at lubos na kawalan ng 
moral na batayang mamuno. 

Kabi-kabila ang pagkundenang 
inaani ng AFP at rehimeng Arroyo 
sa brutal na pagkamatay ni Re- 
belyn. Ibayo ngayong nahihiwalay 
ang malupit na rehimen at ang ber- 
dugong militar nito. 

Nailibing na si Rebelyn pero 
hindi kailanman mamamatay ang 
tatag at determinasyon ni Ka Para- 
go, ng Bagong Hukbong Bayan, ng 
buong rebolusyonaryong kilusan at 
ng sambayanang Pilipino na isu- 
long ang rebolusyonaryong pakiki- 
baka. Determinado ang mga rebo- 
lusyonaryong pwersa na tugisin 
ang mga salarin, litisin at parusa- 
han ang mga kriminal na pasistang 
berdugong pumatay kay Rebelyn. 

Pinapupula at pinag-aalab ng 
dugo nina Rebelyn, ng mga martir 
ng rebolusyon at mga inosenteng 
biktima ng maruming digma ni Arro- 
yo ang landas ng rebolusyonaryong 
pakikibaka. Ang kanilang alaala ang 
ibayo pang magpapatibay sa deter- 
minasyon ng rebolusyonaryong kilu- 
san na ibagsak ang berdugong rehi- 
meng Arroyo, isulong ang rebolu- 
syonaryong pakikibaka hanggang 
sa tagumpay at itatag ang isang li- 
punang may tunay na kalayaan, ka- 
tarungan at kapayapaan. AB] 

Pagpaslang kay 


Rebelyn Pitao, umaani 
ng malawakang pagkundena 


ong Marso 14. Nag-uumapaw ang kanilang lungkot at galit habang 


U” sa 5,000 katao ang lumahok sa libing ni Rebelyn Pitao no- 


nagmamartsa sa mga pangunahing lansangan ng Davao City. Mara- 
mi sa mga dumalo ay nanggaling pa sa mga prubinsya ng Davao Orien- 
tal, Davao del Sur, Davao del Norte at North Cotabato. 


Isa sa mga nakipaglibing si Da- 
vao City Mayor Rodrigo Duterte, na 
nagpahayag kamakailan na pormal 
nang pinuputol ng pamahalaang 
lunsod ang suporta nito sa kam- 
panya ng Armed Forces of the Phil- 
ippines laban sa Bagong Hukbong 
Bayan (BHB) sa Paquibato District. 
Aniya, ito ay dahil ang mga tina- 
target ng militar sa kanilang kam- 
panya ay mga sibilyan. Ang Paqui- 
bato District ang kinikilusan ng yu- 
nit ng BHB na pinamumunuan ng 
ama ni Rebelyn. 

Umani ng malawakang pagkun- 
dena kapwa sa loob at labas ng 
bansa ang karumal-dumal na kri- 
men na ginawa ng mga pasistang 
militar kay Rebelyn. 

Hindi sukat-akalain ng pasis- 
tang kaaway na aapaw ang galit ng 
mamamayan nang dukutin at pas- 
langin nila si Rebelyn, dalagang 
anak ni Leoncio Pitao (o Ka Para- 
go) ng 1st Pulang Bagani Com- 
mand. Isang araw lamang makara- 
ang maibalita ang karumal-dumal 
na krimen ay naglipana ang mga 
poster sa mga kalsada ng Davao 
City na mariing tumutuligsa sa mga 
armadong galamay ng rehimeng 
US-Arroyo. 

Nang gunitain nito ang Panda- 
igdigang Araw ng Kababaihang 
Anakpawis nitong Marso 8, tinawag 
ng GABRIELA na mapait na regalo 
ni Gloria Arroyo sa kababaihan ang 
pagpatay kay Rebelyn. Gayunman, 
sinabi rin ng GABRIELA na hindi ti- 
tigil ang kababaihan sa paghaha- 

nap ng katarungan para sa mga 
biktima ng pang-aabusong sekswal 
tulad niya. 

Noon namang Marso 10 ay nag- 
tipon sa Welcome Rotunda sa Que- 
zon City ang ilampung guro na mga 
kasapi ng Alliance of Concerned 
Teachers (ACT). Hiniling ng mga 
guro na bigyang-katarungan ang 
kamatayan ng kapwa nilang guro 
na si Rebelyn, na limang buwan 
nang nagtuturo sa St. Peter's Col- 
lege sa Toril, Davao City nang siya 
ay dukutin. Ayon sa ACT, maliban 
kay Rebelyn, 10 guro na ang na- 
giging biktima ng pampulitikang 
pamamaslang at pagdukot ng mga 
ahenteng militar mula nang maluk- 
lok sa poder si Arroyo noong 2001. 

Iginigiit naman sa Kongreso ni- 
na Rep. Satur Ocampo at Rep. Ted- 
dy Casiño ng Bayan Muna, Rep. 
Liza Maza at Rep. Luz Ilagan ng Ga- 
briela Women’s Party at Rep. Rafa- 
el Mariano ng Anakpawis ang aga- 
rang pag-imbestiga sa naturang ka- 
so. Sa Senado, sinabi ni Sen. Fran- 
cis Escudero, pinuno ng Senate 
Committee on Justice and Human 
Rights na dapat arestuhin na ang 
natukoy na mga salarin. 

Ayon naman kay Ambassador 
Alistair MacDonald ng European 
Delegation to the Philippines, nag- 
pasa ng isang resolusyon noong 
Marso 12 ang European Parliament 
na nananawagan sa gubyernong 
Arroyo na itigil na ang mga pagdu- 
kot at ekstrahudisyal na pamamas- 
lang sa bansa at imbestigahan na 

ang mga ito. Sinabi ito ni MacDo- 
nald nang dumalo siya sa pagpapa- 
sinaya ng ASEAN Human Rights 
Institutions Website Forum nitong 
Marso 16 sa upisina ng Commission 
on Human Rights sa Quezon (City. 

Ani MacDonald, nalulungkot 
ang internasyunal na komunidad 
dahil ang pagpatay kay Rebelyn ay 
nasundan pa ng pagpaslang sa ak- 
tibistang kontra-mina na si Eleazer 
Billienas at pagtatangka sa buhay 
ng mamamahayag na si Nilo Laba- 
res. Ilang araw lamang ang pagitan 
ng mga kasong ito, na lahat ay na- 
ganap sa Mindanao. Bunsod ng 
mga patuloy na pagpatay at pagdu- 
kot sa mga aktibista, unyonista, 
mamamahayag at lider-relihiyoso 
sa bansa, lalong naging negatibo 
ang larawan ng Pilipinas sa inter- 
nasyunal na komunidad, ayon kay 
MacDonald. 

Noong Marso 12 din ay mariing 
kinundena ng Amnesty Interna- 
tional ang brutal na pagpatay kay 
Rebelyn. Iginiit naman ng Auck- 
land Philippines Solidarity, isang 
organisasyong nagtataguyod sa ka- 
rapatang-tao na nakabase sa New 
Zealand, na dapat nang itigil ng 
mga gubyerno ng New Zealand, 
Australia, European Union at US 
ang pagbibigay-ayuda sa pulisya at 
militar ng Pilipinas. ABI 

Protesta laban sa VFA 
at Balikatan, lumalawak 


a pangunguna ng Bagong Alyansang Makabayan (BAYAN), inilunsad 
Gian Marso 17 ang Junk VFA Movement (JVM) upang ibayong pa- 

igtingin ang kampanya para ibasura ang Visiting Forces Agreement 
(VFA). Binubuo ang kilusang ito ng mga progresibong grupo, senador, 
kongresista, abugado at mga kilalang personahe. Iginigiit din nila ang 
pagpapalayas ng mga tropang Amerikano mula sa iba't ibang bahagi ng 
bansa at ang pagpapatigil ng ayudang militar at pulitikal ng US sa rehi- 


meng Arroyo. 

Inilunsad ang JVM isang araw 
matapos ianunsyo ng Malacafiang 
na nagkausap sa telepono sina Glo- 
ria Arroyo at President Barack Oba- 
ma ng US kung saan pinagkasundu- 
an daw nila na ipagtanggol ang 
VFA sa kabila ng lumalawak na pa- 
nawagang ibasura na ito. Binatikos 
ng JVM si Obama sa kanyang pag- 
gigiit na patatagin pa ang VFA at 
ipagpatuloy ang iba pang mga pa- 
takaran ng panghihimasok ni da- 
ting presidenteng George W. Bush. 

Tuluy-tuloy ang mga protesta. 
Noong Marso 8, bilang paggunita 
sa pandaigdigang araw ng mga 
manggagawang kababaihan, mahi- 
git 10,000 raliyista ang nagtungo 
sa Mendiola upang tutulan ang ta- 
gibang na relasyon ng Pilipinas at 
US. Iginiit din nila na dapat nang 
ibalik si Smith sa kustodiya ng Pi- 
lipinas. (Tingnan ang kaugnay na 
artikulo.) 


Nauna nang nanawagan ang 
Gabriela Women's Party na ikansela 
ang Balikatan at ibasura na ang 
VFA. Upang bigyang-diin ang kani- 
lang panawagan, inihapag ni Rep. 
Luz Ilagan ang mga kalabisan at 
pang-aabuso ng mga sundalong 
Amerikano sa Mindanao kung saan 
naunang inilunsad ang Balikatan 
Karamihan sa mga kasong ito ay 
hindi pa nareresolba at ang ang iba 
ay di man lamang naimbestigahan. 

Si Arsid Baharun ng Zamboanga 
City ay isa sa mga nasugatan at na- 
pilay sa walang pakundangang mi- 
syon ng mga sundalong Amerikano 
noong 2004. Noon namang 2006, 
nagtamo ng sugat si Bizma Juhan 
sa pambobomba na ginawa ng mga 
tropang Amerikano bilang bahagi 
ng kanilang pagsasanay-militar sa 
Indanan, Sulu. 

Noong 2002, iligal na sumama 
sa operasyong militar ng AFP sa 
Tuburan, Basilan ang isang sunda- 
long Amerikano para arestuhin si 
Buyongbuyong Isnijal, na pinarara- 

Marami pang mga katu- 
lad na karahasang isinagawa o ni- 
lahukan ng mga sundalong Ameri- 


kano laban sa mga sibilyan. 

Ang Balikatan exercises sa Bicol 
ay binatikos sa House Resolution 
(HR) 985 na inihapag sa Kongreso 
noong Pebrero 4. Binigyang-pansin 
nito ang pagdami ng kaso ng abu- 
so sa karapatang-tao at sa kababai- 
han. Nakasaad rin sa resolusyon na 
gagamitin lamang ang Balikatan 
bilang panabing sa binabalak na 
sarbey upang tuklasin ang nakata- 
gong likas na yaman sa rehiyon. Si- 
nundan ito ng HR 417 hinggil sa 
lansakang paghamak sa soberanya 
ng Pilipinas at konstitusyon. Tinu- 
koy dito ang pagbasura sa kaso ng 
biktima ng panggagahasa na si 
“Hazel” sa korte ng militar ng US 
sa Okinawa, Japan at sa korte mis- 
mo ng US at ang pagtanggi ng gub- 
yernong US na isuko ang kustodiya 
kay Smith na nahatulan nang mabi- 
langgo noon pang 2006. 

Nitong Marso 11, itinatag ang 
isang alyansa sa Bicol na tinawag 
na Women's Movement Against Ba- 
likatan o WOMB. Sinisimbulo ng 
WOMB ang mapagkalingang kata- 
ngian ng kababaihan na handang 
ibigay ang lahat para protektahan 
ang kanilang mga anak laban sa 
anumang kapahamakan. 

Tinutukoy ng WOMB ang isyu 
ng prostitusyon at droga na anito'y 
pinalalala ng presensya ng mga 
pwersa ng US sa rehiyon. Tinukoy 
nito ang 97 kaso ng panggagahasa 
at abusong sekswal na isinampa 
mula 1990 laban sa mga tropang 
Amerikano sa Subic at Clark, Pam- 
panga. Labinlima sa mga biktima 
rito ay kabataan. Bukod pa rito ang 
3,000 kaso ng abusong sekswal sa 
kababaihan at kabataan na isinam- 
pa mula 1980 hanggang 1988. Wa- 
lang kahit isang nalutas sa mga ka- 
song ito, at wala ni isang sunda- 
long Amerikano ang naparusahan. 

Noong Marso 6, tatlumpung 
mga ina, kasama ang kanilang mga 
anak ang naglunsad ng protesta la- 
ban sa VFA sa Maynila. [AB] 

Nicole, biktima na naman 
ng kawalang-katarungan 


Pilipinang ginahasa ng isang sundalong Amerikano sa Subic, Olo- 


Bri ng mga gubyernong Obama at Arroyo si Suzette Nicolas, ang 


ngapo City noong Nobyembre 2006, upang bawiin ang nauna ni- 
yang mga akusasyon laban sa sundalo. Inianunsyo ito noong Marso 17 ni 
Atty. Evalyn Ursua, naging abugado ni Nicolas, mas kilala bilang “Ni- 
cole.” Ang balita ay lumabas kasabay ng paglulunsad ng Junk the VFA 
Movement, kung saan isa sa mga organisador si Ursua. 


Sa kanyang panibagong paha- 
yag, sinabi ni Nicolas na hindi na 
siya nakatitiyak ngayon kung ku- 
sang-loob siyang nakipagtalik kay 
Lance Corporal Daniel Smith o pin- 
wersa siya nito. Si Smith ang sun- 
dalong Amerikanong nahatulang 
gumahasa sa kanya. Pinahina ng 
panibagong salaysay ni Nicolas ang 
kaso laban kay Smith. 


Ginagamit ngayon ng gubyerno 
ng US at rehimeng Arroyo ang pag- 
atras ni Nicolas para pawalang- 
saysay ang lumalawak na panawa- 
gang ibasura ang Visiting Forces 
Agreement (VFA). Ang kasong 
panggagahasa ng isang sundalong 
Amerikano sa isang Pilipina at ang 
pagtanggi ng US na makulong sa 
bilangguang nasa awtoridad ng Pi- 


Salot sa buhay at kabuhayan 


| Palad sa buhay at kabuhayan 
ng mamamayan sa Bikol ang 
mga operasyong militar na inilu- 
lunsad ngayon bilang bahagi ng 
paghahanda para sa pagpasok ng 
mga tropang Amerikanong lalahok 
sa Balikatan exercises rehiyon sa 
darating na Abril. Ito ang iniulat 
ng Ban Balikatan, isang rehiyunal 
na alyansa laban sa Balikatan sa 
Bicol. 

Isa sa pinakamatitinding inoo- 
perasyon ngayon ang prubinsya ng 
Albay. Ipinwesto na ang 49th IB sa 
Barangay San Francisco, Legazpi 
City bilang pwersang panseguridad 
para sa Balikatan. 

Apektado na ang kabuhayan ng 
mga magsasaka rito dahil hindi na 
sila makapagtrabaho sa bukid. Na- 
ngangamba silang bubweltahan ng 
mga nag-ooperasyong sundalo. 

Tumitindi rin ang militarisa- 
syon sa mga komunidad sa Albay 
kung saan nakatalaga ang Special 
Operations Team ng 901st IB. Dag- 
dag sa ipinatutupad na curfew, 

nagpapatawag din ng mga pulong 
barangay ang militar upang pagba- 
walan ang mga residente na luma- 
hok sa mga pagkilos laban sa Bali- 
katan. Mahigit 50 barangay ang si- 
nasakop ng pananakot ng mga es- 
pesyal na pwersa. 

Pinatawag din ng 901st IB ang 
lahat ng kapitan ng barangay sa 
bayan ng Sto. Domingo. 

Binansagan ng militar ang mga 
ito bilang “hot spots” dahil sa pre- 
sensya diumano ng Bagong Huk- 
bong Bayan sa lugar. 

Sa Tabaco City, dinagsa ng mga 
tropang militar ang mga barangay 
ng Baranghawon, Bongabong, San 
Roque, Quinastillohan, Bantayan at 
Tabiguian. Nagtayo na rin ng de- 
tatsment ng militar sa Barangay 
Salvacion, bagay na nagdudulot ng 
pangamba sa mga residente rito. 

Sapilitan namang pinadadalo sa 
mga pulong-pulong ng militar ang 
mga residente ng bayan ng Tiwi. 
Mantinido rin ang presensya ng 
mga tropa ng militar sa mga bayba- 


lipinas ang maysalang sundalo ang 
nagsilbing isa sa pinakamatinit na 
isyu sa likod ng kasalukuyang pag- 
igting ng panawagan ng mamama- 
yang Pilipino na ibasura ang VFA. 

Sinakyan ng rehimeng Obama 
ang desperasyon ni Arroyo na ma- 
pansin siya ng bagong presidente 
ng US. Pero bago paunlakan ni 
Obama ang kagustuhan ng nagpa- 
papansing tuta na matawagan man 
lamang siya sa telepono, tiniyak 
muna ng US na natupad ng rehi- 
meng Arroyo ang lahat ng kinakai- 
langang hakbang para mapanatili 
ang VFA at maibsan ang init ng 
mga isyu laban dito. 

Noong Marso 12, sabay-sabay 
na pinalagdaan kay Nicole ang tat- 
long dokumento: ang una'y nagsa- 
saad na pinuputol na niya ang pag- 
aabugado para sa kanya si Ursua, 


ying barangay ng mga bayan ng 
Malinao, Malilipot, Bacacay at Ma- 
nito. 

Di pa nakuntento, ipatutupad 
ngayon ang pagbabawal na ma- 
ngisda sa lugar bilang hakbang 
panseguridad sa mga pantalan na 
pagdadaungan ng mga barkong 
pandigma ng US. Dagdag ng Ban 
Balikatan, hindi pa man dumada- 
ong ang mga barko ng tropang US, 
ramdam na ng mga mangingisda 
ang gutom at panganib. 

Nitong Marso 3, nagprotesta 
ang mga militanteng grupo sa ha- 
rap ng Department of Agriculture 
sa Quezon City upang ilantad at tu- 
tulan ang siyam na oras na curfew 
na sinimulang ipatupad noong Peb- 
rero 23 sa mga baybaying bayan ng 
Tiwi, Tabaco at Malilipot at ang ba- 
lak ipatupad ng Bureau of Fisheries 
and Aquatic Resources anim na bu- 
wang fishing ban simula Abril 16. 
Ayon kay Fernando Hicap ng Pama- 
lakaya, malinaw itong pagpatay sa 
hanapbuhay ng mga mangingisda 
sa ngalan ng RP-US Balikatan exer- 
cises at VFA. ABI 


5 


na siyang tumulong sa kanya nang 
litisin si Smith, ang ikalawa'y pag- 
papatunay na tumanggap siya ng 
P100,000 danyos para sa mga ka- 
pinsalaang nagawa sa kanya ni 
Smith at inililibre na niya ang sun- 
dalo sa anupamang kasong sibil na 
maisasampa rito: at ang ikatlo'y 
nagbibigay-puwang na maaaring 
nagkamali siya na akusahan si 
Smith ng panggagahasa noong 
2006. Tinawagan ni Obama si Arro- 
yo makaraang “maisaayos” ito. 

Marami ang nagdududa kung 
kusang-loob nga bang ginawa 
itong lahat ni Nicolas. Noong Peb- 
rero 26 lamang ay kasama pa siya 
sa mga nagsampa ng petisyon sa 
Korte Suprema para pag-aralang 
muli ang naunang desisyon ng kor- 
te na nagpapatibay sa VFA. Natuk- 
lasan din na ang naghanda ng tat- 
long dokumentong nilagdaan sa 
Makati City ni Nicolas ay abugado 
sa ilalim ng Sycip, Salazar, Hernan- 
dez and Gatmaitan, ang law firm na 
inupahan ng US para hawakan ang 
kaso ni Smith. Kaagad pinalipad si 
Nicolas patungong US kung saan 
ginawa na siyang “permanenteng” 
residente. Malayo na siya sa midya 
at kanyang mga abugado at taga- 
suporta, at di na makukunan ng tu- 
nay niyang panig. 

Ngayong binawi na umano ni 
Nicole ang kanyang unang mga sa- 


laysay, sige na ang paninira sa kan- 
ya ng mga upisyal ng rehimeng Ar- 
royo sa pangunguna ni Justice 
Secretary Raul Gonzalez. Pinalala- 
bas ng mga ito na pera lamang at 
ang pagkakataong makapunta sa 
US ang habol ni Nicole. Nanga- 
ngantyaw pa si Gonzales na pwe- 
deng kasuhan ngayon si Nicole ng 
pagsisinungaling sa korte. 

Tatlong beses nang nabibiktima 
si Nicole: una, nang siya ay gaha- 
sain ni Smith: ikalawa, 
nang magkutsaba ang 
mga gubyerno ng US 
at Pilipinas para sikre- 
tong ilipat si Smith 
mula sa Makati City 
Jail tungong US Em- 
bassy: at ikatlo, nga- 
yong pilit na ipinalili- 
bing sa limot ng US 
at Malacafiang ang 
kasong pang- 
gagahasa sa 
kanya para 
idiskaril ang 
mga pagsisikap ng mga progresi- 
bo at patriyotikong pwersa na 
ibasura ang VFA. 

Pinatingkad ng “Subic rape 
case” ang pagiging makaisang-pa- 
nig, interbensyunista, mapagmaliit 
at mapanupil sa mga Pilipino ng 
VFA, laluna sa aroganteng pag- 
tanggi ng US na pagsilbihan ni 


Mga kababaihan, nagmartsa para sa trabaho 


TRABAHO at pantay na relasyon sa pagitan ng US at Pilipinas ang igini- 
it ng may 10,000 kababaihang nagmartsa patungo sa Mendiola noong 
Marso 8, Pandaigdigang Araw ng Kababaihang Anakpawis. Pinamunuan 
ang martsa ng GABRIELA na nagdiriwang ng ika-25 taong anibersaryo ni- 
to. Dala ang mga bandilang lila, puti at pula, mariin din nilang kinunde- 
na ang mga pang-aabuso sa mga karapatan ng kababaihan at ang luma- 
laking disempleyo sa hanay ng kababaihang manggagawa. 


Iginiit ng kababaihan na big- 
yan ng tulong ang mga asawa ng 
mga manggagawa at mga ina na 
nasibak sa trabaho bunga ng krisis 
sa pinansya. Anila, sa bawat 100 


manggagawa na nasisisante rito sa 
Pilipinas at sa ibayong dagat, 70 
hanggang 80 ay kababaihan. 
Isinigaw din ng kababaihan 
ang pagbasura sa Visiting Forces 

Smith ang kanyang sentensya sa 
isang kulungan ng Pilipinas. 
Subalit hindi natatapos kay 
Nicolas ang pakikibaka para mata- 
mo ang katarungan para sa lahat 
ng mga biktima ng panggagahasa 
at iba pang krimen ng 
mga militar ng US sa 
mga Pilipino. Ani Ursua, 
“Si Nicole ay sinu- 
mang Pilipinang bik- 
tima ng panggagahasa 
ng mga sundalong 
Amerikano, noon 
man o sa hina- 
harap.” Dagdag 
niya, sa hinaha- 
rap ay maaaring 
, may lumitaw 
na namang 
bagong Nicole, 
kaya dapat ipag- 
patuloy ang pakiki- 
baka laban sa VFA 
at sa presensya 
ng mga tropa 
ng US. 
Ang pagpa- 
patahimik kay Nicole ay dagdag 
na dahilan para patuloy at higit 
pang ipursige ang paglaban ng ma- 
mamayang Pilipino sa VFA at lahat 
ng iba pang makaisang-panig, di 
pantay, interbensyunista at mapa- 
nupil na mga tratado at relasyon ng 
Pilipinas sa US. ABI 


Agreement. Kinundena nila ang 
mga pang-aabuso ng mga sunda- 
long Amerikano sa kababaihang Pi- 
lipino. 

Nagmula pa sa iba't ibang lugar 
ang mga demonstrador—Metro Ma- 
nila, Laguna, Bicol, Baguio, Baco- 
lod City, Iloilo City, Roxas City, Ge- 
neral Santos City, Davao City at ang 
iba'y mula pa sa ibang bansa tulad 
ng US, Hong Kong, Australia, Japan 
at Italy. 

Naglunsad rin ng rali sa New 
York City, USA ang mahigit 100 ka- 
babaihan at kalalakihan. ABI 

PANANALANTA NG PASISTANG ESTADO 


10 sibilyan, pinatay 
ng mga pasistang militar 


mang ng isang linggo. Kinabibilangan ito ng isang kilalang lider 


Gran sibilyan ang pinaslang ng mga pasistang militar sa loob la- 


masa sa Far South Mindanao, walong residente ng isang barangay sa 
Davao Oriental at isang mangingisda sa Camarines Sur. Lima namang ak- 
tibistang minoryang antimina sa Surigao del Norte ang dinukot at hindi 


pa natatagpuan. 


Marso 9. Pinaslang ng 
dalawang 8 nakamotorsik- 
long berdugo ng 27th IB 
si Eleazer “Boy” Billianes, 
47, isang lider ng alyan- 
sang lumalaban sa imper- 
yalistang pagmimina sa 
bansa laluna sa Mindanao. 
Alas-4 ng hapon nang ba- 
rilin si Billianes habang 
nakasakay siya sa kanyang 
motorsiklo sa tapat ng palengke sa 
Osmefa Street, Koronadal City na 
100 metro lamang ang layo sa city 
hall. Nakamaskara ang mga salaring 
pumaslang sa kanya. Bago patayin 
si Billianes, makailang beses siyang 
nakatanggap ng pagbabanta sa 
kanyang buhay dahil sa kanyang 
pakikibaka. 

Si Billianes na taga-Marbel, Ko- 
ronadal City ay upisyal ng Farmers 
Association of South Cotabato, ta- 
gapagsalita ng South (Cotabato 
Peoples” Alliance for Nationalism 
and Democracy (Socpand) at kasa- 
pi ng Bayan Muna. Tagapangulo rin 
siya ng Socssargends Alliance for 
Genuine Development (Socssar- 
gends AGENDA), isang rehiyunal na 
alyansa sa Far South Mindanao Re- 
gion na lumalaban sa proyekto ng 
Tampakan Copper-Gold sa South 
Cotabato. Dalawang dekada na si- 
yang lumalaban para sa kapakanan 
ng kalikasan, para sa lupang ninu- 
no ng mga pambansang minoryang 
B'laan at para sa mga karapatan at 

kapakanan ng mamamayan sa Far 
South Mindanao. 
Kakutsaba ng 
27th IB ang mga lo- 
kal na gubyerno ng 
Kiblawan, Davao del 
Sur; Tampakan, South 
Cotabato, at Colum- 
bio, Sultan Kudarat sa 
ilalim ng Task Force Ki- 
taco at ang multinasyu- 
nal na kumpanyang Xstrata-SMI sa 
pamamaslang. 

Marso 8. Walong sibilyan, kabi- 
lang ang isang tatlong taong gu- 
lang na bata ang napatay matapos 
bombahin ng mga eroplanong OV- 
10 ang Barangay Batiano sa Baga- 
nga, Davao Oriental. 

Kabilang sa mga napatay sina 
Edna Cagutom, 3, at si Merly Paki- 
dungan, 38. May iba pang nasuga- 
tan sanhi ng pambobomba. Ang 
walang pakundangang pambobom- 
ba ay bahagi ng operasyong pagtu- 
gis at ganting-atake ng militar ma- 
tapos mapatay ang tatlong sundalo 
sa sagupaang naganap noong ma- 
daling araw. 

Noong araw ding iyon ay bina- 
ril ng mga elemento ng 42nd IB ng 
Philippine Army si Paciano Bables, 
isang magsasaka, sa Barangay Del 
Carmen, Lagonoy, Camarines Sur. 
Alas-3 ng umaga nang barilin si 
Bables ng mga elemento ng PA at 
CAFGU na kabilang sa Reengineered 
Special Operations Team (RSOT) ng 


na 


42nd IB. Matapos barilin ay tinam- 
nan ng gawa-gawang ebidensya si 
Bables upang palabasing nang- 
agaw siya ng baril, nanlaban at 
myembro umano ng BHB. Kinunan 
ng larawan ang bangkay ni Bables 
na may hawak na baril upang big- 
yang-katwiran ang pamamaslang. 

Marso 3. Tatlong uniporma- 
dong sundalo ang pumunta sa upi- 
sina ng Cordillera Peoples Alliance 
(CPA) sa Bulalacao, Mankayan, Be- 
nguet. Upisina rin ito ng MAQUI- 
TACDG at APIT-TAKO, mga lokal na 
tsapter ng CPA. Pilit pinabubuksan 
ng tatlo sa isang myembro ng lokal 
na tsapter ng CPA ang pinto ng 
upisina. Tumanggi siya. 

Ang MAQUITACDG at APIT-TAKO 
ay malaon nang nakikipaglaban pa- 
ra sa mga karapatan ng pamban- 
sang minoryang magsasaka sa Man- 
kayan, sa kalapit na bayan ng Tadi- 
an sa Mt. Province at sa kanugnog 
na bahagi ng Ilocos Sur. Nilalaba- 
nan din nila ang malawakang pag- 
mimina sa lugar. 

Bilang bahagi ng harasment ni- 
to, nag-umpisa nang magsagawa 
ng sarbey ang militar sa Bulalacao 
at kunwang nagtatanung-tanong 
kung anu-anong maliliit na proyek- 
to ang kailangan ng barangay. Sa 
Licuan, Abra naman, nakakampo sa 
mga bahay ang militar na nagko- 
kondukta ng sarbey. Pinatatagal ni- 
la ang kanilang presensya na nag- 
dudulot ng pangamba sa mamama- 
yan. 

Enero 29 hanggang sa kasalu- 
kuyan. Nawawala pa rin ang li- 
mang minoryang Mamanwa na pi- 
naghihinalaang dinukot noong 
Enero 29, ang unang araw ng pro- 
testa ng kanilang komunidad laban 
sa malakihang pagmimina. Binari- 
kadahan ng may 400 Mamanwa ang 
mga kalsada sa Barangay Taganito, 
Claver, Surigao del Norte na nag- 
uugnay ng apat na malalaking mi- 

nahan sa lokal na daungan ng bar- 
ko. Umalis lamang ang limang Ma- 
manwa para maghanap ng makaka- 
in para sa mga nagbabarikada ma- 
tapos silang tumulong sa paggawa 
ng mga toldang pansamantalang 
masisilungan ng mga nagpoprotes- 
ta. Mula noon ay hindi na sila mu- 
ling nakita ng kanilang mga kasa- 
mahan. AB) 


Mga simbahan, 
eskwelahan 
kinakampuhan 
ng AFP 


Ng sa isang pagdinig na 
isinagawa ng House Committee 
on Human Rights sa Baguio City ni- 
tong Marso 19 na laganap ang pag- 
kakampo ng mga elemento ng 
Armed Forces of the Philippines sa 
mga pasilidad ng mga sibilyan sa 
Northern Luzon. 

Ayon sa mga tumestigo sa pag- 
dinig, kadalasang kinakampuhan 
ng mga nag-ooperasyong militar 
ang mga eskwelahan, day care cen- 
ter, barangay center at maging mga 
simbahan. Isinumbong ito ng mga 
tumestigong residente ng Mountain 
Province, Abra, Benguet, Kalinga at 
mga prubinsya sa rehiyon ng Ilo- 
cos. Sinabi rin ng mga testigo na 
sapilitang pinaaalis ang mga taga- 
baryo at upisyal ng barangay para 
magamit ng mga sundalo ang ga- 
yong mga pasilidad. 

Inireklamo ng mga tumestigo 
na kadalasan din silang binabansa- 
gang mga tagasuporta ng mga ko- 
munista. Pinipigilan din ang mga 
magsasaka na magtrabaho sa kani- 
lang mga bukid para mahawan ang 
lugar para sa aerial bombing. 

Iniulat din sa komite ang 16 na 
kaso ng pang-aabusong militar sa 
rehiyon, kabilang ang pagdukot, 
harasment, pambubugbog, surbey- 
lans at hamletting. ABI 

MATATAGUMPAY NA OPENSIBA NG BHB 


Mga aksyong militar ng BHB 


ba't ibang aksyong militar ang inilunsad ng Bagong Hukbong Bayan 


(BHB) nitong ikalawang linggo n 


Isang sundalo ng 
1st Special Forces Battalion ang 
napatay at isa pa ang nasugatan 
nang tangkain nilang kubkubin 
ang pansamantalang himpilan ng 
BHB sa Barangay Remedios 2, 
Mauban, Quezon. Ang naturang 
yunit ay nasa ilalim ng 2nd IDPA. 

Marso 12. Nasugatan ang 14 
na mga armadong galamay ng 
gubyernong Arroyo kabilang ang 
12 pulis at dalawang paramilitar 
sa dalawang magkahiwalay na 
taktikal na opensibang inilunsad 
ng Jose Rapsing Command ng 
BHB-Masbate. 

Nangyari ang unang sagupaan 
nang tambangan ng mga Pulang 
mandirigma ng BHB ang 14-kata- 
ong tropa ng 506th PNP Provin- 
cial Mobile Group bandang alas- 
11:45 ng umaga sa Barangay Pi- 
namangkaan, Mandaon, Masbate. 
Pito sa mga pulis ang nasugatan 
kabilang ang kanilang lider na si 
Chief Insp. Ronald Fulo. 

Nadagdagan pa ang bilang ng 
mga sugatan nang magtangkang 
sumaklolo ang mga pulis mula sa 
kalapit na bayan ng Balud. Ngunit 
bago sila makarating sa lugar ng 


g Marso. 

labanan ay inambus na sila sa Ba- 
rangay Paguiran kung saan nasu- 
gatan ang hepe ng pulisya kasama 
ang apat pa nitong pulis at dala- 
wang elemento ng 202nd CAA. 

Sakay ng helikopter, dinala 
ang mga sugatan sa Masbate Pro- 
vincial Hospital at ang mga ma- 
lubha naman ay sa Legazpi City. 

Marso 11. Hinaras ng isang 
yunit ng BHB ang isang detats- 
ment ng PNP Regional Mobile 
Group alas-7:20 ng gabi sa Baran- 
gay Taysan, Legazpi City. Naka- 
pusisyon ang mga gerilyang pwer- 
sa mga 20 metro ang layo sa ba- 
rangay hall na ginagawang de- 
tatsment ng mga pulis. Sa kani- 
lang takot ay hindi na nakapanla- 
ban ang nagulantang na mga pu- 
lis. 

Marso 9. Tatlong sundalo at 
isang elemento ng Citizens’ 
Armed Forces Geographical Unit 
(CAFGU) ang napatay sa sagupaan 
ng mga gerilyang pwersa ng BHB 
at mga tropang militar ng 67th IB 
sa Baganga, Davao Oriental ban- 
dang alas-4:30 ng madaling araw. 
Nasamsam ng BHB ang isang rip- 
leng M16, radyong pangkomuni- 
kasyon at iba pang kagamitang 
militar. 

Naglulunsad ng mga clearing 
operation ang militar para maisa- 
katuparan ang konstruksyon ng 
kalsada mula Mati, Davao Oriental 
hanggang Lingig, Surigao del Sur. 
Mariing tinututulan ng mga resi- 
dente ng magkakanugnog na mga 
bayan ng Baganga, Cateel at Bos- 
ton ang naturang proyekto ng 
gubyerno dahil mga multinasyu- 
nal na korporasyon, mga planta- 
syon at kumpanya ng pagmimina 
lamang ang makikinabang dito. [EB 

Pakikibakang agraryo 
laban sa kroni ni Arroyo 


atuloy ang pakikibaka ng mga kasama at manggagawang bukid ng 
pP: Agritech Corporation (SLAC) laban sa mapagsamantalang pama- 

malakad ng SLAC. Ito ay sa kabila ng mga maniobra ng korporasyon 
upang ipagkait ang kahilingan ng mga magsasaka at manggagawa at 
idiskaril ang kanilang pakikibaka. Ang SLAC ay isang malaking agro-kor- 
porasyong nagbebenta ng mga binhi. Pagmamay-ari ito ni Henry Lim, 
malapit na kroni ni Gloria Arroyo. Mayroon itong 593-ektaryang seed farm 
(taniman ng punla) sa Banaybanay at Lupon, Davao Oriental. 


Noong Hunyo 11, 2008, nagpi- 
ket ang 300 kasamá sa tapat ng 
upisina ng SLAC sa Lupon. Layunin 
ng kanilang aksyong protesta na 
tutulan ang plano ng maneydsment 
ng SLAC na baguhin ang relasyon 
ng pagtatrabaho mula sa sistemang 
kasamá at partehan tungo sa siste- 
mang sahuran. Iginiit din ng mga 
nagpoprotesta na itaas ang sahod 
ng mga kontraktwal na manggaga- 
wang bukid mula P80 tungong 
P200 bawat araw. 

Umabot nang limang araw ang 
piket sa kabila ng matinding haras- 
ment at pananakot ng mga gwardya 
ng SLAC at pulisya ng Lupon. Ka- 
launan ay napilitang harapin ng 
maneydsment ang mga nagpipiket. 
Matapos ang matagal na negosa- 
syon at debate ay iniatras ng ma- 
neydsment ang plano nitong ga- 
wing sahurang mga manggagawa 
ang mga kasamá. 

Itinayo ang seed farm ng SLAC 
sa Banaybanay noong Setyembre 
2006. Pumayag ang iba't ibang lo- 
kal na panginoong maylupa na 
paupahan sa SLAC ang kanilang 
mga palayan sa halagang P25,000 
bawat ektarya bawat taon 
sa kundisyong hindi pala- .---- 
layasin ang kanilang mga 2-7 
kasama. 

Sa ilalim ng SLAC, 
ang mga kasama ay tina- 
tawag nang mga “main- 
tainer” bagamat ang ka- N 
nilang mga gawain ay kapare- 
ho lamang ng dati. Inihahanda 

nila ang punlaan, naglalagay ng 
pestisidyo sa mga binhi at nagku- 
kumpuni ng mga pilapil na nawa- 
wasak ng mga traktora. Ang mga 
nag-aasikaso sa irigasyon ng pala- 
yan ay tinatawag na “water man- 
agement controller”. 

Batay sa napagkasunduan, ta- 
tanggap ang mga “maintainer” ng 
P4,500 bawat ektarya. Ibinatay ito 
sa umiiral na partehan sa siste- 
mang kasamá sa nasabing lugar 
kung saan 15% ng kabuuang kita 
bawat ektarya ay mapupunta sa ka- 
samá. Karaniwan, ang katumbas ni- 
to ay 15 sakong palay na nagkaka- 
halaga ng P4,500 batay sa 


P7.50-P8.00 bawat kilo na presyo 
ng palay. Dahil karaniwan ay tat- 
long ektarya ang inaalagaan ng 
mga “maintainer”, ang kabuu- 


ang bahagi nila ay dapat umaabot 
sa P13,500 bawat anihan. Sa halip 
na ibigay ito, nais ng maneydsment 
na bayaran lamang ng P80 bawat 
araw ang mga “maintainer”. Bukod 
sa mababawasan nang mahigit 
P1,000 bawat anihan ang kanilang 
kita, pipigain nang husto ng SLAC 
ang kanilang oras at mawawalan na 
ng pagkakataon ang mga kasama 
na makapag-“sideline” at magkaro- 
on ng dagdag na kita. 

Para naman makaiwas ang SLAC 
na magbigay ng mga benepisyo sa 
mga manggagawa, ipinatutupad ng 
SLAC ang sistemang kabo. Dito, 
may minamantini lamang na 26 na 
regular na empleyado. Ang mga ito 
ang nagsisilbing timlider na kumu- 
kuha at nagpapasweldo ng mga 
magtatrabaho. Ang mga timlider 
ang nakikipagtawaran sa maneyds- 
ment hinggil sa bayad bawat ektar- 
ya ng mga pakyawang trabaho, tu- 
lad halimbawa ng pagpapatanim. 

Bagamat pakyawan ang siste- 
ma, babayaran ng arawang sahod 
na P80 ang mga magtatrabaho at 
ang lahat ng matitirang halaga ay 
mapupunta sa timlider, kahit na ta- 
gapangontrata lamang ang papel 
nila at hindi sila kasama sa aktwal 
na trabaho. Sa gayon ay hindi ki- 
nokonsidera ng SLAC na 
mga manggagawa nila ang 
mga nagtatrabaho sa loob ng 
kanilang seed farm at nakaiiwas 
sila sa pagbibigay ng mga 
benepisyo. 

Ilang buwan nang nakasalang 
sa Sangguniang Bayan ng Lupon 
ang petisyon na itaas sa 

P200 ang arawang bayad 
sa mga kontraktwal na 
manggagawa ng SLAC. 
Dahil sa tuluy-tuloy 
J na pagkilos ng mga 

manggagawa, unti-unti nang 
itinataas ng maneydsment ang 
arawang sahod kahit wala pang 
pirmadong kasunduan. Sa ngayon 
ay umaabot na ito sa P100 bawat 
araw. AB] 

Sino ang nasa likod 
ng SLAC? 


ng may-ari ng SLAC na si Henry Lim ay 

malapit kapwa kina Gloria Arroyo at 
Arthur Yap, kalihim ng Department of 
Agriculture (DA). 

Nairehistro ang SLAC sa Securities and 
Exchange Commision (SEC) noong Enero 
11, 2001 nang may panimulang kapital na 
P510,000.00 lamang. Bigla itong lumaki 
at agresibong lumawak ang operasyon sa 
loob at labas ng bansa sa panahon ng re- 
himeng Arroyo. 

Noong Disyembre 2008 ay inapruba- 
han ni Arroyo ang aplikasyon nitong 
mailibre sa pagbabayad ng buwis sa loob 
ng walong taon batay sa malaki umano 
nitong potensyal na makapaglagak ng 
dagdag na kapital. 

Ang SLAC ang numero uno na ngayong 
distribyutor ng hybrid na binhi sa buong 
bansa. Nag-eeksport din ito sa Malaysia, 
Singapore, Indonesia, Vietnam at Bangla- 
desh. Naungusan na nito ang ibang mga 
dambuhalang agro-korporasyon tulad ng 
Bayer, HiRice at Monsanto kahit iilang ta- 
on pa lamang ito sa negosyong ito. 

Si Henry Lim ay myembro rin ng gover- 
ning council ng Philippine Council for Ag- 
riculture, Forestry and Natural Resources 
Research and Development (PCARRD) ng 
DA at nagkaroon ng malaking papel sa 
pagbubuo ng konsepto ng GMA Rice Pro- 
gram ng rehimen. 

Sa ilalim nito, tanging ang hybrid seed 
na SL-8 na produkto ng SLAC ang ipina- 
mumudmod ng DA. May subsidyo itong 
P1,500 bawat sako mula sa DA, kaya 
P2,500 lamang ang ibinabayad ng mga 
magsasaka para sa sako ng binhi na nag- 
kakahalaga ng P4,000. 

Galit na galit ang mga magsasakang 
gumamit ng SL-8 nitong nagdaang tani- 
man sa Nueva Ecija nang masyadong ma- 
agang mamulaklak ang mga binhi at ban- 
sot ang mga palay. Napilitan ang mga 
magsasaka na bunutin ito at bumili uli ng 
itatanim na binhi na nagresulta sa karag- 
dagang gastusin. ABI 

11 milyong manggagawa 
sa Pilipinas ang walang trabaho 


NOONG Enero, umabot na sa 4.3 milyong mang- 


L— ——— gagawa ang wala o naghahanap 
Naane NO ng trabaho at hindi 2.9 milyon la- 
! VACANGY | mang tulad ng upisyal na ulat ng 


rehimeng Arroyo. Dagdag ang mga 
ito sa 6.2 milyong dati nang naiulat na 
wala o naghahanap ng trabaho noong 
nakaraang taon. Kung pagsasanibin, aa- 
bot sa 11.2% (katumbas ng halos 11 mil- 
yong manggagawa) ang tantos ng disem- 
pleyo sa Pilipinas at hindi 7.7% tulad ng iniulat sa pinaka- 
huling Labor Force Survey. Papatong pa rito ang mahigit 1.5 
milyong bagong gradweyt ngayong buwan sa kolehiyo. 

Ang tantos ng disempleyo sa Pilipinas ang isa sa pinaka- 
mataas sa buong Southeast Asia. Ito ay kahit 25% na ng ka- 
buuang pwersa sa paggawa ay sa ibang bansa na nagtatraba- 
ho. 

Pinakamataas ang tantos ng disempleyo ngayon sa Me- 
tro Manila (14%) at Southern Tagalog (10.9%) dahil sa 
pagsasara o pagbabawas ng trabaho sa maraming kumpa- 
nyang nag-eeksport ng malamanupaktura, pangunahin na 
sa elektroniks, kasuotan at mwebles. Patuloy at papalala pa 
ang tanggalan sa trabaho sa iba't ibang sektor ng ekonom- 
ya sa bansa. Unti-unti na ring dumarami ang mga nasisi- 
santeng migranteng manggagawang nagsisiuwian na sa Pi- 
lipinas. 


15 milyon na ang walang trabaho sa US 


LUMALAWAK at lumalala ang tanggalan sa trabaho sa US. 
Umaabot na sa 2.6 milyon ang nawalan ng trabaho mula Dis- 
yembre 2008 o 650,000 kada buwan--- pinakamataas na sa US 
mula pa noong Ikalawang Digmaang Pandaigdig. Umaabot na 
sa 5.1 milyon ang kabuuang bilang ng mga nawalan ng tra- 
baho mula nang magsimula ang resesyon noong huling kwar- 
to ng 2007. 

Ayon sa mga upisyal na estadistika ng US, 13 milyon o 
8.1% na ng kabuuang pwersa ng paggawa ang nakatalang 
walang trabaho. Aabot sa mahigit 15 milyon o 9.3% ang wa- 

lang trabaho sa US kung bibilangin ang 2.1 milyong di 
LA . na isinama sa pwersa ng paggawa dahil mahigit a 
f isang taon na silang bi- NA 

go sa paghahanap ng trabaho. Malaking bilang din (8.6 milyon ni- 
tong Pebrero) ang mga manggagawang kulang sa trabaho. Tinata- 
yang aabot sa mahigit 10% ang tantos ng disempleyo ngayong ta- 
on. 

Samantala, ang pondong pansuporta para sa mga nawalan ng 
trabaho ay binawasan nang 11% hanggang 17% sa 18 estado sa 
US (kabilang ang 11 estadong may pinakamalalang disempleyo). 
Sa 12 pang estado, mantinido lamang ang ibinibigay na suportang 
sosyal. 

Sa paglala ng krisis pangkabuhayan, kawalan ng trabaho at ka- 
walan ng tulong ng gubyerno, dumarami na ang mga pumipila sa 
mga organisasyong pangkawanggawa na nagpapakain nang libre sa 
mga naghihirap na Amerikano. Dumarami ang nagpapalipas na la- 
mang ng gabi sa mga lansangan at mga parke dahil napalayas na 
sila sa mga bahay na di na nila kayang bayaran laluna nang mawa- 
lan na sila ng trabaho. 

Samantala, tinatayang umaabot na sa sangkatlo ng mamama- 
yan ng daigdig ang wala o kulang sa trabaho. 

Sa pagtaya ng International Labor Organization (ILO), 10 mil- 
yon na ang nawalan ng trabaho nitong nagdaang taon (o mahigit 
190 milyon na sa kabuuan). Tinatayang madaragdagan pa ito ng 
40 milyon ngayong taon. Bukod pa rito ang kalahating bilyon na 
kulang ang trabaho at di man lamang makaabot ang kita sa $1 ka- 
da araw, na di hamak na mas mababa sa halagang kinakailangan 
para mabuhay nang disente ang kani-kanilang mga pamilya. 

Sa kabuuan, umaabot na ngayon sa sangkatlo ng tatlong bil- 
yong mamamayan ng daigdig ang wala o kulang sa trabaho. Ang 
mahigit 67% nito ay nasa Asia. 


3 milyon, nagwelga sa France 


TATLONG milyon ang nagprotesta sa mga lansangan sa mga syudad 
ng France simula Marso 19 para kundenahin ang kawalang-aksyon 
ng rehimeng Sarkozy sa paghihirap ng mamamayan. 

Nagsimula ang welga sa pagtigil-pasada ng mga tren. Kasunod 
nito, nagsara ang mga eskwelahan, upisina, pabrika, ospital at iba 
pang transportasyon sa welgang bayan na pinamunuan ng iba't 
ibang unyon sa buong bansa. 

Iginiit nila ang dagdag na sahod, pagtigil sa tanggalan ng tra- 
baho sa gubyerno, seguridad sa empleyo at pagbawas sa personal 
na buwis. 

Mariing kinundena ng mga unyon ang pagsalba ng gubyerno sa 
mga bangko habang nagugutom at naghihirap ang mga mamama- 
yan. 

Umaabot na sa dalawang milyon ang nawalan ng trabaho dahil 
sa resesyon at tinatayang madadagdagan pa ito bago matapos ang 
taon. 

Nagtambak ang gubyerno ng maraming militar at pulis laluna 
sa Paris, kabisera ng France. Pinagbabatuta at binomba ng tubig 
at tirgas ang mga nagpoprotesta. Marami ang nahuli at ikinulong. 

Mga manggagawa 
ng Lepanto Mining, 
nagpiket 


agpiket ang mga manggagawa ng 

Lepanto Consolidated Mining Com- 
pany (LCMC) at mga tagasuporta nila sa 
tanggapan ng kumpanya sa Makati City 
noong Marso 3 para ireklamo ang hindi 
makatarungang pamamalakad ng LCMC 
at pagpapalawak ng operasyon ng pina- 
kamalaking minahan ng ginto sa bansa. 

Igiit din nila ang pagbasura sa Mi- 
ning Act of 1995. Itinaon nila ang ka- 
nilang protesta sa anibersaryo ng pag- 
sasabatas ng Mining Act. 

Inorganisa ang piket-protestang ito 
ng Kalipunan ng mga Katutubong Ma- 
mamayan ng Pilipinas (KAMP), isang 
pambansang alyansa ng mga organisa- 
syon ng mga pambansang minorya. Ni- 
lahukan ito ng mga lider ng Lepanto 
Employees Union (LEU), mga kinatawan 
ng MACQUITACDG, APIT-TAKO-Manka- 
yan, Tignayan dagiti Babbai iti Minasan 
a Lepanto (TBML), Cordillera Peoples 
Alliance (CPA), mga aktibistang maka- 
kalikasan at iba pang militanteng gru- 
po. Anila, dapat tigilan na ng kumpan- 
ya ang pagwasak sa kapaligiran at ka- 
buhayan ng mga Cordilleran. 

Ayon kay Junibong Saldo, isa sa 
mga kinatawan ng LEU, dagdag sa mga 
pahirap na dulot ng Mining Act of 1995 
ang humahagupit ngayong krisis sa pi- 
nansya sa mundo dahil binabawasan ng 
10-15 araw ang kanilang pagtatrabaho. 
Masahol pa rito, hindi inireremit ng 
LCMC sa Social Security System, Phil- 
health at Pag-ibig ang mga kontribu- 
syong kinakaltas sa kanilang mga sa- 
hod. Hindi pa rin ibinibigay ng kum- 
panya ang back wages ng mga mangga- 
gawa na naipanalo nila sa dati nilang 
welga. 

Hindi nakaharap ng mga manggaga- 
wa ang mga upisyal ng minahan dahil 
isinara ang tarangkahan ng LCMC at hi- 
narang ito ng mga pulis ng Makati. 

Katarungan para kay Rebelyn Pitao 
at lahat ng biktima ng pasistang 
pamamaslang! 


Tanso” na si Rebelyn Pitao, anak ni Le- reaksyunaryong militar sa BHB, walang awang tina- 


oncio “Ka Parago” Pitao, pinuno ng target ng AFP ang mga sibilyan. 

1st Pulang Bagani Command ng Ba- YY o Lalo pa nito ngayong pinarurumi 
gong Hukbong Bayan (BHB) sa South- ang digmang isinusulong nito sa 
ern Mindanao Region. 5 pagtatarget ng mga kapamilya 

Pwersahang dinukot si Rebelyn. || ng mga rebolusyonaryo. 
noong gabi ng Marso 4 habang sa- Maaalala na noong Hunyo 
kay ng traysikel sa Sityo Bago 8 , 2008 ay pinatay ng mga sun- 
Aplaya, Barangay Bago Galleria, v4, dalo ng AFP ang kapatid ni 
Davao City. Natagpuan kinabu- > Ka Parago na si Danilo. Ba- 
kasan ang kanyang bangkay bng RN go pa ito, muntik ding ma- 


na lulutang-lutang sa pinag- D Z patay ng mga elemento ng 
VVZA 
ORE, 
GNG 
7h, EN 


NINI 


SIT 

tapunang kanal ng irigasyon KM k death squad ng AFP ang 
sa Purok 5, Barangay San 
Isidro, Carmen, Davao del 
Norte. Bago tuluyang pa- 
tayin, siya ay iginapos, 
binusalan, ginahasa, 
pinagsasakal, pinag- 
sasaksak ng ice pick at 
labis na pinagmalupi- 
tan. 

Walang duda na ang 
pagpaslang at kalapas- l5 Ñj target ng AFP si Ka Pa- 
tanganang ginawa kay rago dahil sa sunud-su- 
Rebelyn ay bahagi ng maruming gerang isinusulong nod nitong pagkatalo sa pakikipaglaban sa Pulang Ba- 
ng Armed Forces of the Philippines (AFP) sa ilalim ng gani Command na kanyang pinamumunuan. Isinasaga- 
Oplan Bantay Laya. Dahil hindi nito mahuli-huli ang wa ng mga berdugong militar ang paniniil sa pamilya 
mga gerilya at dahil sa sunud-sunod na pagkatalo ng ni Ka Parago alinsunod sa atas ng kanilang mga naka- 


panganay na anak ng Pu- 
| lang kumander. Mahigpit 
ding minamanmanan ng 
mga ahenteng paniktik 
ng reaksyunaryong 
hukbo ang isa pang 
anak na babae at iba 
pang myembro ng pa- 
milya ni Ka Parago. 
Partikular na tina- 


JUSTICE FOR ALL VICTIMS OF 
EXTRAJUDICIAL KILLINGS ! 


Pagpaslang ka Balikatan: Salot Pakikibakang agraryo 
Mga tampok Ga 


Rebelyn, umani ng sa kabuhayan laban sa kroni ni 
sa isyung ito... pagkundena PAHINA 3 PAHINA 5 | Arroyo PAHINA 9 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


